CELEX: 62015TA0673
Language: da
Date: 2017-06-07 00:00:00
Title: Sag T-673/15: Rettens dom af 7. juni 2017 — Guardian Europe mod Den Europæiske Union (Ansvar uden for kontraktforhold — repræsentation af Den Europæiske Union — forældelse — ophævelse af retsvirkningerne af en beslutning, der er blevet endelig — præcisering af stævningen — antagelse til realitetsbehandling — artikel 47 i chartret om grundlæggende rettigheder — rimelig sagsbehandlingstid — ligebehandling — materiel skade — lidt tab — tab af indtægter — ikke-økonomisk tab — årsagsforbindelse)

24.7.2017   
            
            
               DA
            
            
               Den Europæiske Unions Tidende
            
            
               C 239/44
            
         Rettens dom af 7. juni 2017 — Guardian Europe mod Den Europæiske Union
   (Sag T-673/15) (1)
   
   ((Ansvar uden for kontraktforhold - repræsentation af Den Europæiske Union - forældelse - ophævelse af retsvirkningerne af en beslutning, der er blevet endelig - præcisering af stævningen - antagelse til realitetsbehandling - artikel 47 i chartret om grundlæggende rettigheder - rimelig sagsbehandlingstid - ligebehandling - materiel skade - lidt tab - tab af indtægter - ikke-økonomisk tab - årsagsforbindelse))
   (2017/C 239/55)
   Processprog: engelsk
   
      Parter
   
   
      Sagsøger: Guardian Europe Sàrl (Bertrange, Luxembourg) (ved advokat F. Louis og solicitor C. O’Daly)
   
      Sagsøgte: Den Europæiske Union, repræsenteret af Europa-Kommissionen (ved N. Khan, A. Dawes og P. van Nuffel, som befuldmægtigede) og Den Europæiske Unions Domstol (ved J. Inghelram og K. Sawyer, som befuldmægtigede)
   
      Sagens genstand
   
   Søgsmål i henhold til artikel 268 TEUF med påstand om erstatning for det tab, som sagsøgeren angiveligt har lidt, dels som følge af varigheden af behandlingen af den sag, der lå til grund for dom af 27. september 2012, Guardian Industries og Guardian Europe mod Kommissionen (T-82/08, EU:T:2012:494), dels en tilsidesættelse af ligebehandlingsprincippet i Kommissionens beslutning K(2007) 5791 endelig af 28. november 2007 om en procedure efter [artikel 101 TEUF] og EØS-aftalens artikel 53 (sag COMP/39.165 — Planglas) og i dom af 27. september 2012, Guardian Industries og Guardian Europe mod Kommissionen (T-82/08, EU:T:2012:494).
   
      Konklusion
   
   
               1)
            
            
               Den Europæiske Union, repræsenteret af Den Europæiske Unions Domstol, betaler Guardian Europe Sàrl en erstatning på 654 523,43 EUR for det økonomiske tab, som dette selskab har lidt som følge af en tilsidesættelse af en rimelig sagsbehandlingstid i den sag, der lå til grund for dom af 27. september 2012, Guardian Industries og Guardian Europe mod Kommissionen (T-82/08, EU:T:2012:494). Denne erstatning forhøjes med udligningsrenter fra den 27. juli 2010 indtil afsigelsen af nærværende dom til den af Eurostat (Den Europæiske Unions Statistiske Kontor) konstaterede årlige inflation, for den pågældende periode, i den medlemsstat, hvor dette selskab har hjemsted.
            
         
               2)
            
            
               Den af punkt 1 omhandlede erstatning forhøjes med morarenter fra afsigelsen af nærværende dom, indtil det fulde beløb er blevet betalt, på grundlag af den af Den Europæiske Centralbank (ECB) fastsatte sats for dens vigtigste genfinansieringstransaktioner, forhøjet med to procentpoint.
            
         
               3)
            
            
               I øvrigt frifindes Unionen.
            
         
               4)
            
            
               Sagsøgeren betaler omkostningerne afholdt af Unionen, repræsenteret af Europa-Kommissionen.
            
         
               5)
            
            
               Guardian Europe på den ene side og Unionen på den anden side, repræsenteret af Den Europæiske Unions Domstol, bærer hver deres egne omkostninger.
            
         
      (1)  EUT C 59 af 15.2.2016.